કોઈ એક ગાયક-ગાયિકા, સંગીતકારની આવી વિડિયોનું નિર્માણ કરવા ઉપરાંત વિવિધ અભિનેતા, અભિનેત્રીઓ પરનાં ગીતોનું આવું ઈન્ફર્મેટિવ કલેકશન, અલગ અલગ ડ્યુએટ્સનું, અલગ અલગ પ્રકારનાં ગીતોનાં (જેમ કે પ્રાર્થનાગીતો, શેરીગીતો, સેડ સોંગ્સ, હાસ્ય, કવ્વાલી, ડ્રીમ સોંગ્સ, નાઈટ સોંગ્સ, ક્લબ સોંગ્સ) સંયોજનો પણ માત્ર મનોરંજન માટે ન હોય. કાળક્રમના વિવિધ તબક્કાવાર, કોમેન્ટ્રી અને પોસ્ટર્સના દ્રશ્યો સાથે પૂરા ઈન્ફર્મેટિવ હોય. બેગમ પારા, કામિની કૌશલ, નરગિસ, મધુબાલા, ગીતા બાલી, મીનાકુમારી, નૂતન, નિમ્મી, સુરૈયા, નૂરજહાં જેવી અભિનેત્રીઓ તો બીજી બાજુ રાજ કપૂર, દિલીપકુમાર, દેવ આનંદ, અશોકકુમાર, ગુરુદત્ત, પ્રાણ, જહોની વોકર જેવા કલાકારોની આવી હીસ્ટ્રી-વિડિયો એમણે જાતે કલાકોની મહેનત લઈને ખંતપૂર્વક બનાવી.